MEYƐ DƐN ATUMI AMA YEHOWA ANI ASƆ MASETRA!
“Obiara susuwii se meye bere nyinaa asomfo a mewͻ anigye ne nipadua mū ahosan. Meye obi a bere nyinaa meboa afoforo a wͻwͻ nsennennen. Nanso bere koro no ara, na mete nka wͻ me mū se miwuu. Dadwen ne adwenmuhaw hyee me so.Midwenee se menka nnipa ho, ԑmaa metee nka se ese se meda mpamu damu no nyinaa. Beye ͻsram misree Yehowa se ͻmma minwu-“Vanessa” –Ɔwen Aban June 1, 1997, kr. 24.
So woate nka se emfa ho mmͻden biara a wobͻ no abasamtu nko ara na ehyia wo kwan? Saa, nanso wokͻ Ahenni Asa a ͻsrew ma woanim kyere obiara se biribiara rekͻso yiye,nanso wͻ wo adwenem no, wonim se Yehowa ani nsͻ woasetra.
“Monkͻ so nsͻ nhwe se mowͻ gyidi no mū, monkͻ so nsusuw mo ankasa senea mote. Anaa munnnhui se Yesu Kristo te mo mū. Ende gye se momfata”-1 Korintofo 13:5.Misusuw se eto mmere bi a yen nyinaa ye yehomu nhwehwemu na yekaakae yen abrabͻ na yebisa se yen nokwaradi ma Yehowa Nyankopͻn te sen? Anye hwee koraa mpo a, eyi ne nea kyerewnsem no hye yen se yenye. Ɛwͻ se yen mu biara bisa ne ho se “Ɔkwan a menam so bͻ mebra no ene kyerewnsem no hyia? Ɛye nokwarԑ se mewͻ gyidi no mū?
Mepe se meka osuahu bi a esii wͻ mfe bi a atwam no akyere mo, bere a mereye me mū nhwehwemu no.Eyi, afei beyee Yesu Kristo a midwennwen ne ho mimū na ebesakrae masetra.
Ansa na merenyae osuahu yi no, ewom se minim Yesu Kristo agyede afͻrebͻ ma adessama bͻne de, nanso na mene No nni anyɔkofa biara. Misusuwii se ete se nea Yesu wͻ Agya no nkyen wͻ soro hͻ, na yen nso wͻagyaw yen wͻ asase so ha, se yenko ntia Satan ntua na yemma Yehowa ngye yen ntom.
Mene Kristo agyidifo a wͻwͻ yen mpͻtam hͻ no somee, nanso wͻ me koma mū no na minim se Yehowa ani nsͻ masetra kwan. Nsemmisa a ebesii me tirim bere nyinaa ne se, “se eba se miwu nne anadwo yi a, so Yehowa ani asͻ anaa n’ani ansͻ mabrabͻ ͻ? So Yehowa bema me daa nkwa wͻ atemmu a edi hͻ no?”
Na me kͻso bu meho fͻ, efise na minim se enfaho mmͻden biara a mabͻ nyinaa, madii nkoguo se mmeye PƐ senea yen soro Agya no ye PƐ no (Mateo 5:48). Senea Yakobo 3:2 ka se “yen nyinaa fom wͻ ͻkwan ahorow pii so. Se obi nni mfoso wͻ kasa mū a, ͻye nipa a Ɔye PƐ, na otumi tō ne nipadua nyinaa nnareka”.
Ɔkwan ben so na mibetumi aye PƐ? So PƐYƐ ye nea ese se yebͻ ho mmͻden, na enkyere biribi a ese se yɛn ho kokwaw wͻ yen abrabͻ mū? Ɛnde, na den ne Yehowa atentrenee? So Yehowa bɛma mmͻborohunu ne atentrenee ahyia wͻ atemmuo? Sὲ Ɔtreneeni no, ebeye den na atumi aye yiye? Sὲ Yehowa bema ne trenee gyinapen abre ase esiane ne mmͻborohunu nti, na ete sɛ nea Yehowa atentrenee no na ahwe ase! Se meka koma mū nokware a, minim pefee se na mintumi nye nea ese sɛ meye.
Ɛnkyee biara na mikae saa nokwasem yi, bere a merekͻ akͻmena obi ade wͻ post office ansa wͻapͻn adwuma anwummere nnͻnhwerew 5:30. Bere a meho repere me wͻ kar agyinae beye anwummere nnͻnhwerew 5:31, na mitumi hu se woafi ase retoto ͻpon kese titiriw no mu. Mituu mmirika kͻ saa pon kese titiriw a woatō mu anō, paa ͻhwefo no kyew se ͻmma me kwan, efise maka akyi simmi biako pe! Nanso, ogyina pon akyi kae se wͻatom nti ontumi mma me kwan nwura mu.
Bere a meredwennwen eyi ho no, misusuwii senea wͻ wiase nne atentrenee hwehwe se, ese se biribiara kͻso pepeepe wͻ bere a woahye ato hͻ, a ebi nni hͻ a emfaho. Midwennwen senea Yehowa beye no ho. Efise Ɔye Onyankopͻn a Odi bere ne nhyehyee so, Ɔye PƐ ne Kronkron. Ɛmmaae da se (wͻanni ne bere so) anaase wͻahinhim wͻ n’atirimpͻw ho. Ɛwom se ne dͻ tim hͻ daa, nanso ne PƐYƐ ne Kronkronye hwehwe se biribiara eho ntew mma nanim wͻ Paradise. Sὲ atentrenee ma yehu se ese se yen mfefo di ahwehwede (te se mmere a woahye) a yentumi nkwati so a, ende na ͻkwan ben so na Yehowa begow ne trenee gyinapen mū esiane mmͻborohunu enti. Ontumi nye saa! Mma yenka da se yen nnipa mpo yeye atentreneefo ne atreneefo wͻ nea yehwehwe fi yen mfefo nnipa hɔ kyen nea Yehowa ye! Yehu se, se Yehowa begow n’atentrenee mū esiane Ɔdͻ ne Mmͻborohunu nti a, ende na Yehowa Nyamesu se Ɔtreneeni no na ahwe ase.
Enti, wohu sɛ ɛyɛ akwanside, enni nnyinasoɔ, anaa ɛnte saa? Ԑwom sɛ minim sɛ Yesu wui maa Adam bɔne de tuae nea Adam hweree de, nanso na biribi tɔ kyima. Na me kɔso te nka sɛ misoa m’akasa bɔne (wɔ bere biara midii atoro, tewee atua, yɛɛ asoɔden, na manyɛ ɔnokwafo). Mpɛn ahe na, na mepɛ sɛ minya nkuranhyɛ sɛ bere no so a, Yehowa bebue Paradise pon no ama me. Hwɛ senea mani gyinae sɛ Yehowa asomdwoe ne n’adom bedu me so wɔ m’asetra mu. Saa anidaso no baamu bere a midwennwen nokwasɛm a ɛwɔ ɔyԑsɛm yi mu no:
“Nanso Onyankopͻn kamfoo ne dͻ a Ɔwͻ maa yen bere a yeye abͻnefo, Yesu wui maa yen. Bio nso, ne saa nti, esiane se wͻabu yen atreneefo wͻ ne mogya mū nti, yebenyan nkwagye afi abufuw mū- Nea onim bͻne no ͻmaa ͻbeyee ͻbͻnefo maa yen ama yeanya atreneefo wͻ Onyankopͻn anim edenam ne so”- Romafo 5:8-9, 2 Korintofo 5:21.
Dɛn na, nᾱ Yesaia ɛkyerɛ bere a ɔkae sɛ”yɛn ade trenee biara te sɛ bratam (Yesaia 64:6)? Dɛn na nᾱ Paulo ɛkyerɛ bere a ɔkae sɛ “Onipa a ɔnyɛ nnwuma, na mmom wɔ nea obu ɔdebɔnefo sɛ ɔtreneefo mu gyidi no, wobu saa nipa no gyidi sɛ ɔtreneeni (Romafo 4:5)?
Hann fii ase dewee me koma mū bere a mihuu nokwasɛm a ɛwɔ 1 Petro 2:4, “Ͻno ankasa soaa yɛn bɔne wɔ ne nipadua mu wɔ dua no so, sɛnea ɛbɛyɛ a yɛawu ama bɔne na yɛatra ase ama treneeyɛ, efisɛ ɛnam ne kuro so asᾱ mo yare”. Dɛn na asɛmfua ‘soaa’? Nea ɛkyerɛ kɛkɛ ne ‘wosoaa ‘biribi. Enti wɔ ɔyesɛm no mū no ɛhe na Yesu soaa yɛn bɔne. Ԑka sɛ Yesu soaa yɛn ankasa bɔne nyinaa wɔ ne nipadua mū”.
Bere a hann no fii ase nkakrankakraa wɔ me koma mū no, saa nokwasɛm a ɛyɛ ahudwiriw no maa meho dwiriw me. Yehowa Nyankopɔn ayi m’akasa bɔne nyinaa akɔbɔ Yesu nipadua a ɔsɛn mmeamudua so rewu ama me bɔne-soa ne nyinaa wɔ “Ne nipadua mu”!!
Saa nokwasɛm yi no mfonini a mitwae wɔ m’adwenem no kaa me koma ankasa, sɛ Yesu wui a ɛnyɛ Adam bɔne nkutoo na mmom m’akasa bɔne ahorow nyinaa. Wɔ Ne nipaduam w’asoa ɛnyɛ adessama bɔne nkutoo, na biribiara m’akasa miyɛɛ a Yehowa ani ansɔ wɔ m’abrabɔ efii nsusuwii bɔne kosi pɛsɛmenkominya adwene a ekowie nneyɛe a Yehowa mpɛ so.
So woatwa ne mfonini wo adwenem pɛn sɛ Yesu rewu wɔ dua so ama w’akasa bɔne? So woasusuw ho wɔ w’adwenem pɛn, sɛ Yesu Mogya rehwie agu esiane me nti? So wonim sɛ ɛnyɛ Adam bɔne nti nᾱ wokumii Yesu sɛn dua so na mmom me bɔne nti a?
Bere a midwennwen eyi ho no, mpofirim ara na mihuu sɛ sɛ migyina Yehowa anim a, ɔbɛbɔ me sombo wɔ Yesu kum a wokumii no, anka gye sɛ mipa kyɛw sɛ midi fɔ, efisɛ m’akasa bɔne na edii No awu. Eyi yɛ nea emu da hɔ fann, ente saa?
Nanso eyi ne ɔdɔ a Yesu wɔ ma wo ne me! So wonim sԑ sɛ ɛyɛ wo nkutoo a anka hena na ɔbegye no adi, ɛno mpo Yesu anka wɔawu ama wo? Kasa fa ɔdɔ ho. Mintumi nnyɛ ɛfᾱ ketewaa mpo, nanso mete nka sɛ me mfata ne dɔ.
“…wɔabu me bem seesei denam ne Mogya nti, ɔbɛyɛɛ ɔbɔnefo maa me, amma yɛayɛ Nyankopɔn treneefo…”
Nsɛm yi gyegyee me koma mū. Ԑyɛ saa bere yi na mihuu sɛ biribiara nni hɔ a m’akasa bɛtumi ayɛ ama Yehowa agye me atom na ama manya nanim dom wɔ m’asetra mū. Mihuu sɛ ɛsɛ sɛ mekɔ Yesu nkyɛn tēē na mede no yɛ m’awurade ne m’agyekwa, sɛnea Asomafo Nnwuma 22:16 hyɛ yɛn: “na seesei dɛn nti na wotwetwɛn wonan ase? Sɔre… hohoro wo bɔne , bɔ No din”.
Bere a mekɔso suae Onyankopɔn asɛm no, mibehuu sɛnea mmɛyɛ PԐ te sɛ nea Agya no hwehwɛ na ɛnyɛ m’akasa treneeyɛ, na mmom Yesu treneeyɛ a ɔde ne Mogya apepa me bɔne. Hebrifo 10:10 ka sɛ “woatew yɛn ho ɛdenam Yesu nipadua a ɔde bɔɔ afɔre prɛko pɛ. Asɛmfua ‘Woatew’ no kyerɛ ‘woayi asi nkyɛn sɛ ade Kronkron”.
Ͻkwan bɛn so na’woayi yɛn asi nkyɛn sɛ ade Kronkron’? Wɔ ɔyԑsɛm no mū no, ɛyɛ Yesu Kristo nipadua a ɔde bɔɔ afɔre maa yɛn ntia. Mikenkae wɔ Hebrifo Ti 10, mihuu sɛ nkyekyɛmu 14 ka sɛ nᾱ ɛnam ahofama afɔrebɔ so na woayɛ wɔn a wɔatew wɔn ho ‘PԐ’ afebɔɔ. Asɛmfua afebɔɔ kura ntease a ɛne dabiara PԐYԐ mū, a egyina Yesu afɔrebɔ prɛko pɛ so, a ɛntumi nni huammɔ. Enti ɛyɛ treneeyɛ na woama manya ɛho adwene a wontumi nyi mfi m’adwenem bere koro a mede me koma nyinaa ato Yesu nkutoo so.
Wɔ bere koro a mekɔe Yesu nkyɛn sɛ ɔmma me ne treneeyɛ nᾱ oyi me bɔne no, ɛhɔ ara na mebɛyɛɛ PԐ wɔ mene Yehowa Nyankopɔn abusuabɔ mū. Yehowa ammu me sɛ ɔbɔnefo a me mfata nanim dom bio, na mmom obuu me sɛ mewɔ Yesu nkutoo treneeyɛ no mu bi. Kolosefo 3:3 ka sɛ “ efisɛ mowui na wɔde mo nkwa asie ama Kristo ne Nyankopɔn mū”. Mintumi nka asomdwoe a ebui faa me koma so bere a mede m’asetra hyɛɛ Yesu nsa na mede me koma too No nkutoo so, sɛ ɔnyɛ me dimafo wɔ Yehowa Nyankopɔn anim.
Nea minim nyinaa ne sɛ, wɔ simma baako ntɛm no, na me bɔne afobu ahyɛ me so, na afei simma baako a edi ho no wade meho, na amonom ho ara minyae atenka sɛ mewɔ Yehowa anim dom. Simma baako, na Yehowa Nyankopɔn wɔ akyirikyiri, minhuu ne nipaban a sɛ mede m’adesrɛ to nanim a, minni gyidi sɛ obetie me, nanso simma a edi hɔ no mihuu sɛ ɔwɔ hɔ mame, na n’asomdwoe ebuu faa me so, maa minyaa anigye a merentumi nkyerɛkyerɛ mū. Yesu ankasa tiee m’adesrɛ na ɔbuae me, hohoro me ho fii me bɔne ho, bɛtenae m’abrabɔ mu na ɔto nsa frɛ me sɛ mene no nya anyɔkofa. Nokwarem no, Paulo nsɛm a ɔkyerɛw kɔmaa Korintofo no nyae mmamu wɔ mene Yesu anyɔkofa mū, ɛka sɛ:
“…mo a woatew mohō wɔ Yesu Kristo mū, na wɔfrɛ mo Akronkronfo ne obiara a ɔbɔ Awurade Yesu Kristo din wɔ baabiara sɛ wɔn ne yɛn Awurade….Onyankopɔn yɛ Ͻnokwafo efisɛ ɛnam no so na wɔfrɛɛ mo bae ne Ba Yesu Kristo yɛn Awurade abusuabɔ mu”-1 Korintofo 1:2, 9.
So obi a wone no nkasae da anya abusuabɔ? Efii bere a mene Yesu nyaa abusuabɔ no, mibisae No sɛ onfa ne treneeyɛ nsesᾱ me bɔne no minsuroe sɛ Yehowa rengye me ntom da. Sɛ mete ase ma No ɛno, Yesu bɛkɔso atwe me abɛn mene No anyɔkofa mu.
“Enti wokaa kyerɛɛ No, “Dɛn na yɛnyɛ, na ama yɛayɛ Onyankopɔn nnwuma? Yesu buae wɔn sɛ, “Eyi ne Onyankopɔn nnwuma sɛ mobɛgye No adi, nea Ͻsomaa No”-Yohane 6:28-29.
This post is also available in: Spanish Portuguese Czech Italian Russian Borɔfo
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn eng_Latn